**CONTRACT**

**Servicii de elaborare a Documentației de Avizare a Lucrărilor de Intervenție pentru obiectivul „Renovarea Energetică a Palatului Administrativ Iași”**

nr. \_\_\_\_\_\_\_ din \_\_\_\_\_\_\_\_2022

**I.** În temeiul Legii nr.98/2016 privind achiziţiile publice, s-a încheiat prezentul contract de prestări servicii, între următoarele părți:

**INSTITUȚIA PREFECTULUI – JUDETUL IAȘI** – cu sediul în Iași, str.Anastasie Panu, nr.60, jud.Iași, CUI 4541599, tel: 0232/421.785; FAX: 0232/211.312, reprezentată legal de domnul Petru-Bogdan COJOCARU având funcția de Prefect al Județului Iași, în calitate de **achizitor**, pe de o parte,

    şi

**SC** **...................................................** cu sediul în loc. ……………………… , str………………………………nr……, tel. …………………………………………., fax. -, nr. înmatriculare Reg. Comertului …………………………………., cod fiscal …………………………….. nr. cont Trezorerie ………………………………………………………. deschis la Trezoreria ………………….., reprezentată de Dl……………………………………….., având funcţia de director / administrator, în calitate de **prestator.**

**II. Definiţii**

2.1. - În prezentul contract următorii termeni vor fi interpretaţi astfel:

1. contract - prezentul contract şi toate anexele sale;
2. achizitor şi prestator - părţile contractante, aşa cum sunt acestea numite în prezentul contract;
3. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. servicii - activităţile a căror prestare face obiectul contractului;
5. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;
6. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. zi - zi calendaristică; an - 365 de zile.

**III. Interpretare**

3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii :**

**VI. Obiectul principal al contractului**

4.1. - Prestatorul se obligă să presteze **Servicii de elaborare a Documentației de Avizare a Lucrărilor de Intervenție pentru obiectivul „Renovarea Energetică a Palatului Administrativ Iași”**, clădire aflată în administrarea beneficiarului, în conformitate cu prevederile legale și cu condițiile și cerințele din Caietul de sarcini.

Beneficiarul va pune la dispoziția prestatorului - în cadrul programului de lucru normal – informațiile disponibile și accesul în imobil.

4.2. - Achizitorul se obligă să plătească preţul convenit în prezentul contract pentru serviciile prestate.

4.3. După recepția finală a serviciilor DALI, documentația DALI va trece în proprietatea Ministeruli Afacerilor Interne, prin Instituția Prefectului -Județul Iași.

4.4. Realizarea de către Prestator a modificărilor/completărilor aferente documentațiilor întocmite, în situația în care se solicită de către Consiliul Tehnico - Economic al M.A.I., sau alte organisme avizatoare, se vor efectua pe cheltuiala prestatorului de servicii DALI.

**V. Preţul contractului**

5.1. - Preţul convenit pentru lucrările prestate, plătibil prestatorului de către achizitor este de \_\_\_\_\_\_\_\_\_\_\_\_\_\_lei fără TVA, la care se adaugă TVA în cuantum de \_\_\_\_\_%, respectiv \_\_\_\_\_\_\_\_\_\_ lei, plătibil prin ordin de plată, în contul operatorului economic deschis la Trezoreria Statului, conform art.6 alin.(1) din Legea nr. 72/2013.

5.2. – Prețul convenit rămâne ferm și neajustabil pe toată perioada derulării contractului.

**VI. Durata contractului**

6.1. - Prezentul contract este valabil începând de la data semnării lui de către părți și încetează să producă efecte la data executării lui în integralitate.

6.2. – Termenul de executie al serviciilor este până la data de 12 decembrie 2022, termen care poate fi prelungit cu acordul părtilor, dacă intervin chestiuni obiective.

6.3. – Termenul de realizare a corecturilor/revizuirilor/completărilor/modificărilor/ actualizărilor documentației este până la data de 21 decembrie 2022.

**VII. Executarea contractului**

7.1. - Executarea contractului începe la data emiterii ordinului de începere a contractului.

7.2. – Ordinul de începere a contractului se emite numai după constituirea garanției de bună execuție de către prestator.

7.3. **Garanția de bună execuție**

7.3.1. Se constituie în maximum 5 zile lucrătoare de la semnarea contractului de servicii.

7.3.2. Modalitățile de constituire a garanției sunt cele prevăzute de legislația în vigoare, conform art. 40 din Normele Metodologice din 2016 de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice.

7.3.3. Cuantumul garanției de bună execuție este de 10% din valoarea contractului fără TVA, respectiv \_\_\_\_\_\_\_\_\_\_\_\_\_\_\_\_ lei.

**VIII. Documentele contractului**

8.1. - Documentele contractului sunt:

- oferta financiară și tehnica

- Caietul de sarcini nr. \_\_\_\_

- Garanția de bună execuție

- Ordinul de începere a contractului.

IX. Caracterul confidețial al contractului

9.1. (1) O parte contractantă nu are dreptul, fără acordul scris al celeilalte părţi:

* de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;
* de a utiliza informaţiile şi documentele, obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

(2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare îndeplinirii contractului.

9.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

* informaţia era cunoscută părţii contractante înainte ca ea să fi fost primită de la cealaltă parte contractantă; sau
* informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau
* partea contractantă a fost obligată în mod legal să dezvăluie informaţia.

X. **Obligaţiile principale ale prestatorului**

10.1. – Prestatorul se obligă să presteze serviciile la standardele, normativele şi/sau performanţele agreate pentru acest tip de servicii prevăzute de legislația în vigoare incidentă și să respecte toate cerințele din Caietul de sarcini.

10.2 - Prestatorul se obligă să presteze și să finalizeze serviciile care fac obiectul prezentului contract în perioada contractuală asumată.

10.3. - Prestatorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate;

şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.4. - Prestatorul va solicita toate documentele și informațiile necesare întocmirii documentațiilor aferente implementării proiectului astfel încât să fie respectat termenul de întocmire și depunere a acestora.

10.5. - În cazul în care, din culpa sa, Prestatorul se află în imposibilitatea prestării serviciilor, acesta are obligația de a înștiința, în scris, de îndată Achizitorul. În cazul în care Prestatorul nu aduce la cunoștința Achizitorului situația/evenimentul care a generat această situație, prestatorul se obligă la plata contravalorii prejudiciului cauzat.

10.6. - (1) Prestatorul se obligă să ia toate măsurile necesare pentru a preveni sau pune capăt oricărei situații care ar genera un conflict de interese ce poate compromite executarea obiectivă și imparțială a prezentului contract

(2) În cazul unui astfel de conflict de interese apărut în timpul executării prezentului contract, prestatorul va notifica în scris achizitorul în termen de 5 zile de la apariția acestuia și va lua imediat toate măsurile necesare pentru a-l preveni și soluționa.

10.7. - Prestatorul este pe deplin responsabil pentru serviciile prestate, pe toată perioada de derulare a contractului.

10.8. - Prestatorul are obligația de a presta, în condițiile legislației române, serviciile prevăzute în prezentul contract, cu profesionalismul și promtitudinea cuvenită angajamentului asumat, în conformitate cu cerințele autorităților competente în domeniu, fără erori sau omisiuni care să genereze costuri suplimentare care nu au caracter de imprevizibilitate și care pot leza obligațiile financiare ale Achizitorului.

10.9. - Prestatorul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

10.10. - Prestatorul garantează că serviciile prestate în baza prezentului contract corespund reglementărilor tehnice în vigoare și nu vor fi afectate de vicii, care ar diminua sau ar anula valoarea ori posibilitatea de utilizare, conform condițiilor normale de folosire sau celor specificate în contract.

10.11. – Prestatorul se obligă să respecte **principiilor „Do No Significant Harm” (DNSH)** (interpretat în sensul articolului 17 din Regulamentul (UE) 2020/852 „Regulamentul privind taxonomia”) în procesul de elaborare a proiectului în faza DALI, astfel încât soluțiile propuse prin documentația DALI să fie corespunzătoare și în concordanță cu cele șase obiective de mediu, modalitățile și sarcinile pentru execuția lucrărilor, astfel cum au fost asumate de beneficiar prin *”Declarația privind respectarea aplicării principiului DNSH în implementarea proiectului*” care este parte integrantă a contractului și constituie anexă la contract.

**XI. Obligaţiile principale ale achizitorului**

11.1. - Achizitorul se obligă să recepţioneze, potrivit clauzei **XV**, serviciile prestate în termenul convenit.

11.2. - Achizitorul se obligă să plătească preţul serviciilor către prestator în termen de 30 de zile de la primirea facturii, cu condiția recepției interne a rapoartelor și a deschiderilor de credite din partea M.A.I..

**XII. Sancţiuni pentru neîndeplinirea culpabilă a obligaţiilor**

12.1. - În cazul în care, din vina sa exclusivă, prestatorul nu reuşeşte să-şi indeplineasca obligaţiile asumate, atunci achizitorul are dreptul de a deduce din valoarea ramasa de executat din contract, ca penalitati de întârziere, 0,15% din valoarea contractului pentru fiecare zi de întârziere și până în ziua îndeplinirii obligațiilor, inclusiv.

12.2. - În cazul în care achizitorul nu isi onorează obligatiile in termenul convenit atunci acestuia ii revine obligatia de a plati penalitati în cuantum de 0,15% pentru fiecare zi de întârziere din plata neefectuata pana la indeplinirea efectiva a obligatiilor.

12.3. - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.4. - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**XIII. Alte responsabilităţi ale prestatorului**

13.1. - (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să asigure toate resursele cerute de şi pentru realizarea contractului, în măsura în care necesitatea asigurării acestora este prevăzută de prevederile legale incidente sau de contract sau se poate deduce în mod rezonabil din contract.

13.2. – Prestatorul se obliga sa îndeplinească alte cerințe legale ulterioare (ex. informatii pt intocmire Proiect Tehnic, Indicatori Tehnico-Economici, informatii legate de rapoartele întocmite de el).

13.3. - Prestatorul este pe deplin responsabil pentru realitatea constatărilor și a solutiilor oferite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**XIV. Alte responsabilităţi ale achizitorului**

14.1. - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

**XV. Recepţie şi verificări**

15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și Caietul de sarcini.

15.2. - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

15.3. - Prestatorul va întocmi documentația în termenul prevăzut în contract și va fi predată Achizitorului în baza unui proces verbal de predare-primire încheiat între părțile contractante.

15.4. - Confirmarea prestării serviciilor se va face de către împuternicitii beneficiarului – Comisia de recepție internă – prin Proces-verbal.

15.5. - Predarea documentației care face obiectul prezentului contract se va realiza după cum urmează:

* + 3 (trei) exemplare originale – Documentaţiile vor fi îndosariate în bibliorafturi, vor fi scrise cu acelaşi font, îngrijit, iar planşele vor fi prevăzute cu sistem anti rupere/întărite în zona de îndosariere sau vor fi introduse în plastic transparent.
  + Toate paginile vor fi numerotate, ştampilate şi semnate în original, conform competenţelor şi potrivit prevederilor legale în vigoare. În caz de neprezentare a cerinţelor de mai sus Achizitorul îşi rezervă dreptul de a respinge documentaţia.
* 1 exemplar din documentaţieva fi predat Achizitorului în format electronic pe suporturi de memorie externă (CD, DVD, memory - stick).
* Exemplarele în format electronic vor cuprinde întreaga documentaţie, atât în format editabil, în formatdocx (word), xlsx (excel), dwg (desene), cât și scanat, în format pdf, cu ştampile şi semnături.

15.3. - (1) Achizitorul are obligaţia de a analiza documentația pusă la dispoziţie de prestator în termen de maxim 3 zile lucrătoare de la data predării ei, pentru a stabili conformitatea acesteia cu solicitările.

(2) În situația în care, Achizitorul are obiecţiuni, acestea se vor comunica în scris prestatorului, care are obligaţia de a le remedia în regim de urgenţă, astfel încât să nu afecteze operațiunile ulterioare ale achizitorului.

15.4. - (1) În perioada recepţiei documentațiilor, precum și ulterior obligaţiilor acestuia conform prevederilor legale specifice, Prestatorul are obligația de a răspunde la clarificări, de a efectua completări, modificări, actualizări, revizuiri, adaptări, în prețul contractat, de a elabora şi depune toate documentele solicitate de către beneficiar, de a acorda consilierea necesară finalizării documentelor contractate.

(2) În cazul în care documentația a fost recepționată de către beneficiar și se constată ulterior că sunt omisiuni/neconcordanțe/necorelerări sau elemente ale documentaţiei sunt necorespunzătoare, acestea vor fi corectate/revizuite/completate/modificate/actualizate de către prestator, pe cheltuiala sa.

**XVI. Începere, finalizare, întârzieri, sistare**

16.1. - Prestatorul are obligaţia de a începe prestarea serviciilor după emiterea ordinului de începere a contractului și de a îndeplini contractul de servicii până la termenul prevăzut în contract.

16.2. - Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.3. - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**XVII. Ajustarea preţului contractului**

17.1. - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

**XVIII. Amendamente**

18.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**XIX. Subcontractanţi**

19.1. - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2. - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, precum şi contractele încheiate cu aceştia se constituie în anexe la contract.

19.3. - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4. - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

**XX. Cesiunea**

20.1. - Prestatorul are obligaţia de a nu transfera total sau parţial obligaţiile sale asumate prin contract.

20.2. – Este permisă doar cesiunea creanţelor (drepturilor) născute din contract, în conditiile prevăzute de dispozitiile Codului Civil, cesiune care însă nu afectează obligaţiile născute din contract şi care vor rămâne în sarcina părţilor contractante, aşa cum au fost stipulate şi asumate iniţial.

20.3. - Solicitarile de plata catre terti pot fi onorate numai dupa operarea unei cesiuni în conditiile art.19.2.

**XXI. Forţa majoră**

21.1. - Forţa majoră este constatată de o autoritate competentă.

21.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5. - Dacă forţa majoră acţionează sau se estimează că va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**XXII. Soluţionarea litigiilor**

22.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2. - Dacă după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**XXIII. Limba care guvernează contractul**

23.1. - Limba care guvernează contractul este limba română.

**XXIV. Comunicări**

24.1. - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

24.2. - Comunicările între părţi se pot face şi prin telefon, telegramă, fax sau e-mail, cu condiţia confirmării în scris a primirii comunicării.

**XXV. Legea aplicabilă contractului**

25.1. - Contractul va fi interpretat conform legilor în vigoare din România.

Părţile au înţeles să încheie astăzi, ……………………, prezentul contract în două exemplare, câte unul pentru fiecare parte.

|  |  |
| --- | --- |
| **ACHIZITOR** | **PRESTATOR** |
| **Instituția Prefectului – Judetul Iași** | SC \_\_\_\_\_\_\_\_\_\_\_\_ |
| **Prefect,**  Petru-Bogdan COJOCARU | **Administrator,\_\_\_\_\_\_\_\_\_\_\_\_\_\_\_** |
| Sef Serviciu Juridic,  Maricica RUSU |  |
| Șef Serviciul \_\_\_\_\_\_\_\_\_ |  |
| Viză CFP, |  |